# Versenytársak

## Kifli (kifli.hu)

* Termék
  + webes felület, telefonos alkalmazás
  + „online szupermarket”, nagy cégek tömeg-termékei mellett megtalálhatók helyi termelők termékei is
* Piaci pozíció
  + 61 ezer Facebook követő, 14.4 ezer Instagram követő
  + Android alkalmazás több mint 100 ezer letöltés
* Hasonlóságok és különbségek
  + A fókuszban sokkal inkább a kényelem és nagy választék áll, mint bio és fenntartható termékek forgalmazása (ha nem specifikusan a termelői piac oldalt [<https://www.kifli.hu/c300116777>] nézi a felhasználó, akkor jellemzően nem is közeli országok termékeit dobja fel például – bár a magyar termékeket jelöli)
  + Hatalmas infrastruktúra, amit mi nem terveztünk kialakítani
  + Olvashatók receptek (alatta a hozzávalók válogathatók is), ilyesmire mi is készülünk.

## Falusi kosár

* Termék
  + webes felület
  + elsősorban termelői élelmiszerek (ezen felül kevés alkohol, ajándékcsomagok, használati tárgyak)
  + több termelő valószínűleg, de nem lehet csak úgy csatlakozni
* Piaci pozíció
  + 2022 nettó árbevétel 57 millió forint
  + 2021 (alapítás éve) 27 millió ft
  + 4.5 ezer Facebook követő, 7.7 Instagram
* Hasonlóságok és különbségek
  + Mi online piacteret szeretnénk, nem szerződött szolgáltatókat.
  + A termelői termékek a fő hangsúly, mi szeretnénk kézműves termékekre is fókuszálni.

## Meska

* Termék
  + webes felület, telefonos alkalmazás
  + online piactér kézműves termékekre
  + nagyrészt ékszerek, dekorációk
* Piaci pozíció
  + (saját állítás szerint) havi kb. 550 ezer potenciális vásárló
  + 86 ezer Facebook követő, 9.8 ezer Instagram követő
  + Android alkalmazás több mint 10 ezer letöltés
* Hasonlóságok és különbségek
  + Sokkal hangsúlyosabb a kézműveskedés, termelői oldal annyira nincs jelen (vannak élelmiszerek, de ezek inkább édességek, ajándékcsomagok).
  + A mi elképzelésünkhöz hasonlóan piactérként működik.

# Interjú összefoglaló

## Client

* Jelenleg leginkább személyes bevásárlás, közeli szupermarketekben
* Általános igyekezet helyi és bio termékek vásárlására, ha nincs nagy árkülönbség
* A helyi és bio termékek megvásárlásának fő akadályai: a boltokban nincs, vagy csak jelentősen drágábban elérhető és nincs idő piacra menni. Online: Facebook csoportokban lehet őket megtalálni, de nem könnyű és nem átlátható a kínálat, nincs szállítási lehetőség
* Webalkalmazásnál fontos lenne:
  + Gyors és könnyű használat (nem sok időt szoktak online vásárlásra szánni, szűrési lehetőségek az átlátható keresésért)
  + Átvételi pontra szállítás, vagy „küszöbre rakós” házhozszállítás, friss termékek miatt 1-2 napon belül
  + Árak, megengedhetőség (bolti árakkal versenyképes)
  + Értékelések, megbízhatóság
* Leginkább zöldség-gyümölcs vásárlás iránt érdeklődtek, illetve hús, szárazáru, kézműves termkek pl. sajt, méz
* Plusz lenne: előre összeállított csomagok a szezonális kínálatból (pl. lecsó csomag), hűségprogram, értesítések új termelőkről és akciókról + ajánlások korábbi vásárlások alapján, nagyobb választék már induláskor

## Producer

* Jelenleg: nem értékesítenek online, személyes átvétel vagy személyes kiszállítás, készpénzes fizetés vagy utalás. Ehelyett preferencia: bankkártya is, és több kiszállítási lehetőség
* Nehézségek: új vásárlók bevonzása, vásárlók szkeptikusak az árakkal kapcsolatban, mert nem ismerik a terméket. Bizonyos termékek esetén nehéz kiemelkedni a többi termelő közül. Termékek tárolása.
* Webalkalmazásnál fontos lenne:
  + Rendszeres rendelési lehetőség, feliratkozás
  + Fejlett értékelési rendszer, igazolt vásárlásokkal
  + Automatikus kommunikáció (készletkezelő adatbázissal, bankkal, kiszállító céggel, vásárlóval)
* Plusz lenne: valami platform, ahol a termelő megoszthatna a termékeivel kapcsolatos dolgokat (pl. craft beer esetén sörökről, a főzde mindennapjairől)

## Közös pontok

* Csomagok és rendszeres rendelések
* Fejlett értékelési rendszer (termelőnek az új vásárlók bevonzását segítenék a jó értékelések, vásárlók szívesebben próbálnának újakat, ha igazoltan jók)
* Automatikus kommunikáció és értesítések a rendelésekkel, vásárlásokkal kapcsolatban

# Interjúk

## Felhasználói interjú: Adrien

**Hogyan oldod meg jelenleg a mindennapi bevásárlást? Milyen forrásokból szerzed be az élelmiszereket és egyéb termékeket?**  
Hát, általában úgy szoktam, hogy hetente egyszer elmegyek a közeli szupermarketbe. Ott szerzem be a legtöbb dolgot, de amennyire lehet, próbálok helyi dolgokat választani. Ismerősök is szoktak néha vidékről hozni nekem bio meg növényi alapú termékeket, és ezek mindig jól jönnek.

**Mennyire tartod fontosnak, hogy a vásárolt termékek helyi forrásból származzanak?**  
Szerintem elég fontos, hogy helyi legyen, amit veszek. Jobban bízom ezekben a termékekben, frissebbek, és hát még a környezetet is védem azzal, hogy kevesebb szállítást igényel. A helyi gazdaságot is támogatjuk így, ami szintén fontos nekem.

**Általában milyen gyakran vásárolsz bio- vagy fenntartható termékeket?**  
Próbálok hetente venni bio- vagy fenntartható dolgokat, de ez attól függ, hogy mi érhető el. Ha épp van a piacon vagy ismerős ajánl valamit, akkor megragadom az alkalmat. De néha idő hiányában marad a bolt.

**Milyen csatornákon tájékozódsz az új, helyi termelőkről vagy termékekről?**  
Leginkább online, Facebookon meg ilyen fenntarthatóság csoportokban nézelődöm, de az ismerősök is sokszor ajánlanak új termelőket vagy termékeket. Piacon is szoktam találni új dolgokat, ha sikerül eljutni.

**Találkoztál-e már nehézségekkel a helyi termékek beszerzése során? Mi volt ezeknek az okai?**  
Igen, volt már, hogy nehezen sikerült beszerezni helyi termékeket, főleg amikor nincs időm elmenni piacra vagy vidékről hozatni. Az is probléma néha, hogy nem mindig lehet előre tudni, mi lesz elérhető, és ha valami különlegesre van szükségem, az nincs mindig kéznél.

**Mi az, ami megnehezíti, hogy gyakrabban vásárolj helyi vagy bio termékeket?**  
Az egyik fő nehézség az időhiány. Nem mindig van időm elmenni piacra, vagy megszervezni, hogy vidékről hozzanak nekem dolgokat. Sokszor az is probléma, hogy a boltokban nem mindig van elég választék helyi vagy bio termékekből. Szóval, ha épp nincs kéznél, akkor muszáj máshonnan megvennem, ami épp elérhető.

**Milyen kihívásokkal szembesülsz, ha online szeretnél rendelni helyi termelőktől?**  
Online rendelésnél leginkább az a gond, hogy nem mindig átlátható a kínálat, meg néha nem tudom, milyen minőségre számíthatok. Az is probléma, hogy nem minden termelőnél van megfelelő szállítási lehetőség, és ha van is, az sokszor elég drága vagy nem kényelmes az átvétel.

**Mit gondolsz egy olyan alkalmazásról vagy weboldalról, ahol közvetlenül helyi gazdáktól és kézművesektől rendelhetnél termékeket?**  
Ez egy elég jó ötletnek hangzik! Ha egy helyen össze lennének gyűjtve a helyi termelők és kézművesek, az nagyon megkönnyítené a vásárlást. Így egyszerűbb lenne látni, mi elérhető, és közvetlenül rendelni tőlük. Jó lenne tudni, hogy a termékek valóban helyiek és megbízhatóak, és ha még értékeléseket is látnék, az segítene a választásban.

**Mennyire lenne számodra fontos, hogy az ilyen típusú rendeléseknél legyen szállítási lehetőség vagy helyszíni átvétel? Milyen átvételi lehetőségek jönnének szóba a termék vásárlásakor?**  
A szállítási lehetőség nagyon fontos lenne, mert nem mindig van időm elmenni a termékekért. Ha viszont lenne lehetőség valamilyen helyszíni átvételre is, az is jó lenne, mondjuk egy közeli ponton, ahol össze lehetne gyűjteni a rendelt termékeket. Mondjuk egy ilyen átvételi pont a városban vagy valami piac környékén, az nagyon kényelmes lenne.

**Milyen szempontok lennének fontosak számodra egy ilyen alkalmazás használata során (pl. árak, egyszerűség, szállítási lehetőségek, termékminőség)?**  
Elsősorban az árak lennének fontosak, mert hiába szeretnék bio vagy helyi termékeket venni, ha túl drágák, az elég visszatartó. Az egyszerűség is lényeges, hogy könnyen át tudjam nézni a kínálatot, és ne kelljen sok időt tölteni a rendelés menetével. Szállítási lehetőségek szintén fontosak, mert nem mindig van időm személyesen elmenni az átvételi helyre. A termékminőség az egyik leglényegesebb dolog, hiszen azért vásárolnék helyit, mert friss és megbízható termékeket szeretnék.

**Milyen termékeket vásárolnál legszívesebben egy ilyen platformon keresztül (pl. zöldségek, húsok, kézműves termékek)?**  
Leginkább zöldségeket, gyümölcsöket, növényi alapú termékeket, és talán valamilyen kézműves dolgokat, például sajtokat vagy mézet. Húst annyira nem vásárolnék, mivel inkább növényi alapú ételeket preferálok, de ha valamilyen különleges, fenntartható forrásból származó termék lenne, azt lehet, hogy kipróbálnám.

**Milyen szállítási vagy átvételi lehetőségek lennének ideálisak számodra?**  
A legjobb az lenne, ha házhoz szállítás is lenne, mert az nagyon kényelmes. De ha van egy közeli átvételi pont, mondjuk a városban vagy a piacon, akkor az is tökéletes lenne. Fontos, hogy ne kelljen túl messzire menni érte, és rugalmas legyen az átvétel időpontja.

**Mennyi időt várnál el a rendeléstől a kiszállításig vagy átvételig? Van-e számodra preferált időintervallum?**  
Általában 1-2 napot tartok ideálisnak, nem szeretnék ennél sokkal többet várni, főleg ha friss termékekről van szó. Ami az időintervallumot illeti, valamilyen délutáni időpont lenne a legjobb, amikor hazaérek a munkából, vagy esetleg hétvégén, amikor otthon vagyok.

**Milyen gyakran használsz online vásárlási platformokat, alkalmazásokat?**  
Elég gyakran, heti szinten használom az online vásárlási platformokat, főleg élelmiszerre vagy háztartási dolgokra. Ha lenne egy ilyen specifikus platform helyi termelőkre, azt biztosan kipróbálnám és rendszeresen használnám, ha beválik.

**Mennyi időt szoktál fordítani az online rendelések lebonyolítására? Mi a legfontosabb számodra egy online vásárlás során (pl. gyorsaság, biztonság, könnyű használat)?**  
Általában próbálom gyorsan elintézni az online rendeléseket, szóval 10-15 percnél nem szeretnék több időt rászánni. Ami a legfontosabb, az a gyorsaság és a könnyű használat, hogy ne kelljen sok időt töltenem azzal, hogy kikeressem a termékeket, meg végigmenjek a rendelési folyamaton. A biztonság is fontos, főleg ha fizetésről van szó, de a leginkább az egyszerűség és gyorsaság motivál.

**Van valami más, amit szívesen látnál egy ilyen alkalmazásban, ami segítene még inkább megkönnyíteni a vásárlást?**  
Talán jó lenne, ha az alkalmazás figyelné, hogy milyen termékeket vásároltam korábban, és ennek alapján ajánlana új dolgokat. Az is hasznos lenne, ha értesítést kapnék, amikor valami akciós vagy egy új termelő jelenik meg. Meg persze, ha lenne valami hűségprogram vagy kedvezmény, az még inkább ösztönözne a vásárlásra.

**Mi motiválna arra, hogy kipróbálj egy új, helyi termelőktől vásárlási platformot?**  
Az biztos, hogy a frissesség és a helyi termékek támogatása nagy motiváció lenne. Ha látnám, hogy tényleg helyi, megbízható termelők termékei vannak a platformon, az már önmagában elég lenne ahhoz, hogy kipróbáljam. Emellett, ha a szállítási lehetőségek rugalmasak és elérhető áron lennének, vagy ha látnám, hogy az árak versenyképesek a bolti árakkal, az szintén vonzóvá tenné számomra.

## Felhasználói interjú: Nóri

**Hogyan oldod meg jelenleg a mindennapi bevásárlást? Milyen forrásokból szerzed be az élelmiszereket és egyéb termékeket?**  
Főleg személyes vásárlással, a lakhelyemhez közeli szupermarketekből vásárolok. Néha zöldség-gyümölcsöt piacról is szerzek be.

**Mennyire tartod fontosnak, hogy a vásárolt termékek helyi forrásból származzanak?**  
Igyekszem rá figyelni, de nem ez az egyedüli szempont. Két hasonló ár-érték arányú terméknél ez alapján döntök.

**Általában milyen gyakran vásárolsz bio- vagy fenntartható termékeket?**  
Viszonylag ritkán.

**Milyen csatornákon tájékozódsz az új, helyi termelőkről vagy termékekről?**  
Facebook csoportokban főként.

**Találkoztál-e már nehézségekkel a helyi termékek beszerzése során? Mi volt ezeknek az okai?**  
Én főleg olyannal találkoztam, akik személyesen árulják a termékeiket. Mivel hétvégente gyakran elutazunk, hétköznap pedig a munka miatt nem tudok elmenni, ezért ritkán tudok közvetlenül a termelőtől vásárolni. Ha pedig ezeket a termékeket a boltban szeretném megvenni, csak jóval drágábban tudom.

**Mi az, ami megnehezíti, hogy gyakrabban vásárolj helyi vagy bio termékeket?**  
Az előbbi dolgok, a boltban aránytalanul drágábbak, mint a “sima” termékek.

**Milyen kihívásokkal szembesülsz, ha online szeretnél rendelni helyi termelőktől?**  
Általában nem jutnak el hozzám, nem találok rájuk.

**Mit gondolsz egy olyan alkalmazásról vagy weboldalról, ahol közvetlenül helyi gazdáktól és kézművesektől rendelhetnél termékeket?**  
Hasznosnak találnám.

**Mennyire lenne számodra fontos, hogy az ilyen típusú rendeléseknél legyen szállítási lehetőség vagy helyszíni átvétel? Milyen átvételi lehetőségek jönnének szóba a termék vásárlásakor?**  
Számomra nagyon fontos lenne. A házhozszállításhoz nem ragaszkodom, de jó lenne valami olyan átvételi pont, ahol rugalmasan vehetem át a termékeket. Akár boxba való szállítással.

**Milyen szempontok lennének fontosak számodra egy ilyen alkalmazás használata során (pl. árak, egyszerűség, szállítási lehetőségek, termékminőség)?**  
Főleg az árak és a szállítás. Ezen kívül nagyon jók lennének, ha látszanának értékelések az adott termelőről. A piacon sok idő kitapasztalni, hogy kitől mit érdemes venni.

**Milyen termékeket vásárolnál legszívesebben egy ilyen platformon keresztül (pl. zöldségek, húsok, kézműves termékek)?**  
Főként zöldségek-gyümölcsök.

**Milyen szállítási vagy átvételi lehetőségek lennének ideálisak számodra?**  
(Fentebb kifejtve.)

**Mennyi időt várnál el a rendeléstől a kiszállításig vagy átvételig? Van-e számodra preferált időintervallum?**  
3-4 nap, de igazából bármi jó, csak legyen tervezhető és transzparens. Küldjön értesítést az app, ha változás van.

**Milyen gyakran használsz online vásárlási platformokat, alkalmazásokat?**  
Gyakran, napi szinten.

**Mi a legfontosabb számodra egy online vásárlás során (pl. gyorsaság, biztonság, könnyű használat)?**  
A biztonság nagyon fontos, illetve a fizetési lehetőségek megléte.

**Mi motiválna arra, hogy kipróbálj egy új, helyi termelőktől vásárlási platformot?**  
Induláskor már jó lenne egy nagyobb választék.

## Felhasználói interjú: Borka

**Hogyan oldod meg jelenleg a mindennapi bevásárlást?**  
2 hetente egy nagy bevásárlással és szükség szerint a hét folyamán kisebb leugrásokkal a közértbe.

**Milyen forrásokból szerzed be az élelmiszereket és egyéb termékeket?**  
A nagybevásarlásnál azokat a boltokat részesítem előnyben, amikben minden megtalálható pl. Aldi, Tesco stb., de a kis leugrásoknál ami éppen útba esik/közel van.

**Mennyire tartod fontosnak, hogy a vásárolt termékek helyi forrásból származzanak?**  
Igyekszik az ember és fontosnak tartom, azonban a diák büdzsé nem engedi egyelőre, hogy mindig magyar terméket vásároljak. Természetesen ha nincs nagy árkülönbség, akkor a magyar felé hajlok.

**Általában milyen gyakran vásárolsz bio- vagy fenntartható termékeket?**  
Egyáltalán nem veszek biot (az EUs szabályok, amelyek az élelmiszerekre vonatkoznak sokkal szigorúbbak az amerikaiaknál, így a bio címkét nekik tartom fontosnak, nem az európaiaknak), a fenntartható termék nem igazán tudom, mit takar. (→ Helyi termékek vásárlásáról már válaszolt a 3. kérdésnél) De ha van csomagolásmentes verzió, akkor azt preferálom, amennyiben max. 5-10%-kal drágább.

**Milyen csatornákon tájékozódsz az új, helyi termelőkről vagy termékekről?**  
Online.

**Találkoztál-e már nehézségekkel a helyi termékek beszerzése során? Mi volt ezeknek az okai?**  
Alapjában véve nem igazán, hacsak az nem számít annak, hogy nem igazán elérhetők. Vagy elmegy az ember egy praktikus nagy boltba (pl Tesco) és megveszi azt a paradicsomot, ami éppen ott kapható, legyen az akárhonnan, vagy futhat egy extra kört piacra/termelői közösségbe stb. Ezt nem tartom reálisnak a rohanós élet mellett.

**Mi az, ami megnehezíti, hogy gyakrabban vásárolj helyi vagy bio termékeket?**  
(Az előzőekben leírtak. A praktikum nem adja ki.)

**Milyen kihívásokkal szembesülsz, ha online szeretnél rendelni helyi termelőktől?**  
Nem szoktam online piacolni. (→ Nem releváns kérdés)

**Mit gondolsz egy olyan alkalmazásról vagy weboldalról, ahol közvetlenül helyi gazdáktól és kézművesektől rendelhetnél termékeket?**  
Nagyon praktikus volna.

**Mennyire lenne számodra fontos, hogy az ilyen típusú rendeléseknél legyen szállítási lehetőség vagy helyszíni átvétel?**  
Abszolút. (Ezek nélkül ugye továbbra is fennállnának a beszerzés főbb nehézségei)

**Milyen átvételi lehetőségek jönnének szóba a termék vásárlásakor?**  
Átvevőpontok, esetleg vagy küszöbre rakós csomag, amihez nem kell otthon lenni.

**Milyen szempontok lennének fontosak számodra egy ilyen alkalmazás használata során (pl. árak, egyszerűség, szállítási lehetőségek, termékminőség)?**  
Sajnos az árak tuti és az egyszerűség. Minél egyszerűbb, annál inkább hajlanék rá.

**Milyen termékeket vásárolnál legszívesebben egy ilyen platformon keresztül (pl. zöldségek, húsok, kézműves termékek)?**  
Ha be tudják úgy csomagolni, hogy 10000% nem lesz baja akkor húst, zöldséget és szárazárut (tésztát, babot ilyesmit)

**Milyen szállítási vagy átvételi lehetőségek lennének ideálisak számodra?**  
Ha leteszik a küszöbre.

**Mennyi időt várnál el a rendeléstől a kiszállításig vagy átvételig? Van-e számodra preferált időintervallum?**  
Nehezen hinném el, hogy tényleg friss az áru ha túl sok telik el a megrendelés és átvétel között, szóval nekem 1 nap max, de biztos örülnének a családanyák a rendszeres heti csomagnak pl.

**Milyen gyakran használsz online vásárlási platformokat, alkalmazásokat?**  
Volt már rá példa.

**Mennyi időt szoktál fordítani az online rendelések lebonyolítására?**  
Max. fél óra.

**Mi a legfontosabb számodra egy online vásárlás során (pl. gyorsaság, biztonság, könnyű használat)?**  
Könnyű használat és a platform átláthatósága (pl. kilós árra való szűrés lehetősége).

**Van valami más, amit szívesen látnál egy ilyen alkalmazásban, ami segítene még inkább megkönnyíteni a vásárlást?**  
Előre összeállított kaja csomagok, pl. lecsó csomag: 2 hagyma, 3 paradicsom, 4 paprika stb. azokra az alkalmakra amikor ötleted nincs, hogy mit főzz a szezonális kínálatból.

**Mi motiválna arra, hogy kipróbálj egy új, helyi termelőktől vásárlási platformot?**  
Például ez a csomagos ötlet, vagy az egyszerű használat.

## Felhasználói interjú: Martin

**Milyen termékeket kínálsz?**  
Kézműves sör.

**Jelenleg hogyan árulod a termékeidet és mi jelent kihívást az értékesítésükben?**  
Kizárólag barátoknak, ismerősöknek, mikor éppen találkozunk és kérnek. A kihívás alapvetően a tárolásban és a szállításban/átvétel kilogisztikázásában van. Ha valaki szól előre, hogy kell X liter, akkor azt tárolnom kell amíg össze nem futok az adott ismerőssel, vagy el nem tud érte jönni. Ez foglalja a helyet egy potenciális új főzet elől.

**Mi motivál fenntartható termékek előállítására, fenntartható értékesítésükre (azaz hogy helyi vásárlóid legyenek)?**  
Nem kell törődni a nagy területre kiterjedő értékesítés során fellépő nehézségekkel, mint pl. a különböző helyeken való raktárkészlet fenntartása, szétosztása, stb.

**Milyen nehézségekkel szembesülsz a vásárlók elérése, vagy új vásárlók bevonzása során?**  
Kezd telített lenni a piac, rengeteg craft főzde van már, rengeteg fajta sörrel. Másrészt egy új főzde sörével kapcsolatban mindenki "szkeptikus", nem fognak kifizetni 900+ Ft-ot egy 0.33 l-es sörért egy új főzdétől. Így az elején vagy csak nagyon kevés vásárlót tudok bevonzani a "magas" ár miatt, vagy pedig nagyon alacsony a haszonkulcs.

**Értékesíted jelenleg a termékeidet valamilyen online felületen?**  
Nem.

**Jelenleg hogyan jut el a termék a vásárlóhoz? Hogyan működik jelenleg a fizetés?**  
Jön a vásárló, kp-ban fizet, viszi a sört.

**Mi lenne fontos neked egy online platformban, amely helyi bio- és kézműves termékek értékesítésére szolgál? (Pl. hirdetés, vásárlói kommunikáció és visszajelzés, rugalmasság, rendszeres rendelések)**  
Fejlett review rendszer ahol valóban csak a megerősített vásárlások alapján lehet értékelni, illetve nem lehet szöveges kifejtés nélkül értékelni. A szöveges kifejtéstől pedig egy minimális minőség elvárható. Pl: "Ez rossz. 1 csillag" szintű reviewk nem jelennének meg.

Lehetőség "subscription based" vásárlásra. Egyre több főzde indít ilyeneket, hogy pl. havi 12k, és minden hónapban automatikusan küldenek egy sörválogatást.

**Milyen fizetési és szállítási, átvételi lehetőséget preferálnál?**  
KP, Bankkártya. GLS, Foxpost.

**Van-e valami, ami egy ilyen platformot megkülönböztetne/kiemelne számodra más online lehetőségektől?**  
Egy plusz dolog lehetne, ha pl. működhetne egy ilyen kis "beer enthusiast" personal blogként is, ahol közzé lehetne tenni érdekességeket a főzde mindennapjairól, sörökről, stb.

## Felhasználói interjú: Peti

**Milyen termékeket kínálsz?**  
Kisüzemi sör.

**Jelenleg hogyan árulod a termékeidet és mi jelent kihívást az értékesítésükben?**  
Magánszemélyeknek literes petpalackban piacokon, személyes kiszállítással. Vendéglátó egységeknek hordóban, kiszállítással.

Kihívást jelent piacot találni, teljesen ingerküszöb alatti egy századik kisüzemi sörfőzde az ugyanolyan IPA APA kombójával meg meggyes sörével. Ezért nem is varrom rá ezt a jelzőt és nem is így fogom üzemeltetni a vállalkozást, hanem mint egy termelő üzem ahova gerilla főzők be tudnak jelentkezni a saját receptjeiket kis mennyiségben lefőzni.

**Mi motivál fenntartható termékek előállítására, fenntartható értékesítésükre (azaz hogy helyi vásárlóid legyenek)?**  
Egy alap szimpátia kialakítása sokat tud lendíteni az eladásokon és a vásárlók megtartásán, de jellemzően nem szerencsés a saját lakhelyet használni zászlónak, mert ez inkább ellenszenvet vált ki vevőkből, mint támogatást.

**Milyen nehézségekkel szembesülsz a vásárlók elérése, vagy új vásárlók bevonzása során?**  
Telített a piac, saját termék pozícionálása miatt nehéz lesz lokális szint fölé nőni.

**Értékesíted jelenleg a termékeidet valamilyen online felületen?**  
Nem.

**Jelenleg hogyan jut el a termék a vásárlóhoz?**  
Személyes kiszállítás, átvétel, nincs üzlethelység.

**Hogyan működik jelenleg a fizetés?**  
Készpénz vagy utalás.

**Mi lenne fontos neked egy online platformban, amely helyi bio- és kézműves termékek értékesítésére szolgál? (Pl. hirdetés, vásárlói kommunikáció és visszajelzés, rugalmasság, rendszeres rendelések)**  
Rendszeres rendelések és egy jól működő logisztika.

**Milyen fizetési és szállítási, átvételi lehetőséget preferálnál?**  
Online fizetés bankkártyával, személyes átvétel, személyes kiszállítás a jó viszony megtartása és ismertség kiépítése miatt.

**Van-e valami, ami egy ilyen platformot megkülönböztetne/kiemelne számodra más online lehetőségektől?**  
Nincs releváns tapasztalatom, ami alapján értékelhető választ tudnék adni.

Egy online értékesítő platformtól olyan elvárásaim vannak, hogy rendelés esetén történjen meg a kommunikáció a készletkezelő adatbázissal, a bankkal, ha nem saját kiszállítással történik a kiszállítás, úgy a szerződött szállító felé automatikusan jusson el minden szükséges információ.

# Felhasználói hipotézisek

## Szalai Anna

Életkor: 26

Nem: Nő

Lakhely: Budapest

Foglalkozás: hallgató, gyakornok

Összefoglaló idézet: "Szeretném támogatni a helyi termelőket, és friss, környezetbarát termékeket vásárolni, de valami megfizethető és az elfoglalt diákéletembe illő megoldásra van szükségem."

Bemutatás: Anna végzős építészmérnök hallgató, emellett gyakornok egy belsőépítészeti cégnél. Szeret időt tölteni a természetben, ezért fontos neki, hogy minél fenntarthatóbb életmódot folytasson, hogy hozzájáruljon a környezet védelméhez. Budapesten él a párjával, és szívesen főz, túrázik és biciklizik.

Motivációi: környezettudatosság és jobb minőségű termékek találása

Frusztrációi: Anna nem tud minden héten több boltba és a piacra is eljárni, hogy bevásároljon, de a karbonlábnyomuk miatt olyan termékeket sem szeretne vásárolni, amelyeket messziről szállítanak. Gyakran tapasztalja, hogy a magyar termékek, amelyeket így szívesebben vásárolna, drágábbak a boltban, mint az importált áruk, és nem férnek bele a költségvetésébe.

Igényei: egy kényelmes módja annak, hogy friss, helyi termékeket tudjon beszerezni a diákkeretéből

Vásárlási szokások: Anna általában hétvégén tart egy nagybevásárlást, egy-két hétre előre tervezve. Ha valami hiányzik, beugrik bármelyik közeli boltba beszerezni. Néha vásárol online is, de csak olyan dolgokat, amelyeket nélkülözhetetlennek talál, és mindig igyekszik lehetőségei szerint környezetbarát termékeket és szállítási lehetőségeket választani.

Digitális eszközhasználat: okostelefon a közösségi médiák használatára és kommunikációra, asztali gép tanuláshoz, munkához és bármi más tevékenységhez

## Tihanyi Gergő

Életkor: 36

Nem: Férfi

Lakhely: Budapest környéke

Foglalkozás: pultos (részmunkaidő)

Összefoglaló idézet: "Szeretném több emberrel megosztani a kézműves sörömet, de szükségem van egy egyszerű platformra, amely segít elérni a vásárlókat."

Bemutatás: Gergő Budapest mellett él és az elmúlt évtizedben pultosként dolgozott, ahol szenvedélye lett a kézműves sörfőzés. Nemrég csökkentette munkaórái számát, hogy elindítsa saját vállalkozását, ahol a saját kézműves sörét értékesíti.

Motivációi: Gergő szeretné a jövőben teljesen ebből a vállalkozásból fenntartani magát, hiszen sokkal jobban élvezi, mint jelenlegi munkáját.

Frusztrációi: Gergőnek nincs webfejlesztési tapasztalata, így nem tud honlapot készíteni a sörfőzdéjének, ahogyan eredetileg tervezte. Mégis szeretne egy olyan platformot, ahol az emberek megtalálhatják a termékeit, mivel jelenleg csak barátoknak vagy ismerősöknek tud eladni, rajtuk keresztül terjeszti csak a hírt.

Igényei: egy platform a termékeinek feltüntetésére, vásárlók bevonzására, valamint a rendelések és fizetések kezelésére, lebonyolítására

Digitális eszközhasználat: okostelefon kommunikációra és a munkahelyi időbeosztás számon tartására, laptop böngészéshez

## Szabó Gábor

Életkor: 44

Nem: Férfi

Lakhely: Budaörs

Foglalkozás: adattárház fejlesztő

Összefoglaló idézet: "A legjobb minőségű élelmiszert szeretném beszerezni a családomnak, de a zsúfolt mindennapjaimban szinte soha nincs időm meglátogatni helyi termelőket."

Bemutatás: Gábor Budaörsön él a feleségével és két gyermekével. Fontos számára, hogy a családja friss, kiváló minőségű termékeket fogyaszthasson, de nincs ideje rendszeresen piacra járni, hogy ezeket beszerezze. Emellett szeret kísérletezni, például még ismeretlen kézműves sajtokat vagy söröket kipróbálni.

Motivációi: családja ellátása friss, minőségi termékekkel és új termékek felfedezése

Frusztrációi: Gábor általában elfoglalt a helyi termelők boltjainak nyitvatartási idejében, így nem tudja megvásárolni azokat a termékeket, amelyeket legszívesen fogyasztana. Csak munkából hazafele menet (vagy hétvégén) van ideje bevásárolni és be kell érnie azzal, amit ott talál.

Igényei: egy gyorsan áttekinthető platform termelők és termékek böngészéséhez, rugalmas szállítási lehetőségekkel

Vásárlási szokások: Gábor a bevásárlást hazafelé menet intézi, mindig a következő néhány napra előre tervezve. Egyéb termékeket szívesen rendel online is, és a házhoz szállítást vagy átvételi pontos lehetőséget választja.

Digitális eszközhasználat: okostelefon és laptop munkára és böngészésre is

# Piaci pozíció

A mi termékünk a felsorolt versenytársakkal szemben a felhasználói interjúk alapján a következő pontokon nyújtana újat:

* Termelői értékelések
  + fontos lenne, hogy úgy lehessen egy adott terméket megvásárolni, hogy előtte akár a termelőről (időben, igényesen csomagolva szállít stb.) akár a termékről felhasználói értékeléseket lehessen olvasni. Ezeket igazolt vásárláshoz kell kötni, valamennyire moderálni kell, a felhasználókat pedig arra bíztatni, hogy részletes leíró értékeléseket adjanak, ne csak egy 5/4\* például, hiszen ez kevés információt ad a többi vásárlónak, és nagyobb eséllyel igazságtalan a termelővel szemben.
* Termelői bemutatkozás
  + termelői oldalról ügyes lenne, ha lenne egy felület, amin a vállalkozás/cég be tudna mutatkozni, kis reklámot csinálva a termékeknek, akár folyamatosan frissítgetve (vagy érdemes megfontolni a posztolás lehetőségének biztosítását – vagy meglévő szociális média felületek beágyazását).
* Feliratkozási modell
  + ha a felhasználó bizonyos időközönként ugyanazokat a termékeket venné meg (akár a teljes bevásárlást, akár havi egyszer valami különlegességet), hasznos lenne egy funkció, ami biztosítja ennek az automatikus ismétlését. Pontosan specifikálni kell majd, pl. n nappal az ismétlés előttig lehetne lemondani, módosítani a rendelésen.
* Receptek (ez a funkcionalitás valójában megtalálható több versenytársnál is, azonban fejleszthető)
  + az oldalon lesz egy recept felsorolás, amiből kiválasztva egyet elolvasható lesz a recept (nem csak a vásárlók számára elérhető módon), alatta pedig az összetevők megvásárolhatók is lesznek.
  + össze lehet kötni a feliratkozási modellel (pl. ha valaki havonta n alkalommal készít egy ételt)
  + megvalósítható egy receptalapú vásárlás funkció (a kiválasztott receptek összetevői összeadódhatnának, és ezek után érdemes a legkisebb megfelelő méretű terméket a kosárba tenni, különben kialakulhat felesleg)
  + a felhasználók publikálhatnak saját receptet, ezzel bővítve az elérhetőket
  + a felhasználók elmenthetnek saját összetevő-csoportokat (pl. saját recept, amit nem publikálnának, vagy rendszeresen együtt vásárolt termékek), amiket egyszerűen a kosárba tehetnek
* Listák
  + számtalan alkalmazás létezik közös bevásárlási listák vezetésére, de hasznos lenne a vásárlói felülettel összekötni a funkcionalitást (egy lakótárs észreveszi, hogy valami elfogyott, és rögtön hozzá is adhatja a következő közös vásárláshoz) – erre lehet elég egy közös profil és abban a kosár