# MVP

## Kijelölt User Story-k az MVP meghatározásához:

1. **Fogyasztó regisztráció**
2. **Termelői regisztráció**
3. **Termelői nézet – Termékek feltöltése**
4. **Fogyasztói nézet – Kosár/rendelési lista készítése és elküldése**
5. **Termelői nézet – Rendelés összekészítése, feladása**
6. **Termékinformációk és vélemények/visszajelzések**
7. **Termelői nézet – Profil**
8. **Fogyasztói nézet – Receptek**

## MVP Tartalma

A szoftvertermék egy működő termelőközpontú webshop lesz. A weboldalra való regisztráció mind fogyasztók, mind termelők számára elérhető lesz egy külön menüponton keresztül. A regisztrációnál való komolyabb validációra nincs szükség, jelenleg alacsony regisztrációs számra számítunk, így a nem hiteles regisztrációkat még napi szinten manuálisan tudjuk korrigálni és kiszűrni.  
  
A termelők termékeket tudnak feltölteni, ahhoz leírást megadni és kötelezően képekkel biztosítani a termék hitelességét. A terméket egy adminisztrátor fogja jóváhagyni, mivel a képet és a termék autentikusságát szükséges ellenőrizni.  
  
Fogyasztóként már csak a jóváhagyott termékeket fogjuk látni. Ezeket tudjuk a kosarunkba betenni. A kosarunk végén lehetőségünk van a rendelés leadására. Mivel alacsony felhasználói aktivitásra számítunk, így a fizetési folyamatot manuálisan fogjuk kezdeményezni és elküldeni a felhasználó email címére. Ez egy Wizard of Oz MVP kialakítási technikával feletehető meg. Alacsony rendelésszámnál kezelhető lesz a fizetések manuális kezelése és megspórolunk egy komplex fizetési folyamatot a User Story-kból.  
  
Ha a felhasználó kifizette a rendelése összegét egy adminisztrátor manuálisan fizetetté teszi a leadott rendelést, ami meg fog jelenni a termelői nézetben az érintett felhasználónak. Itt szükséges számára az érintett termékeket előkészíteni, feladni majd azt a szállítási bizonylattal igazolni, hogy az utalás részünkről megtörténjen a termelő felé. (Hasonlóan itt is kezdetben sok manualitást igényel adminisztrátor részéről).  
  
Ha a fogyasztó fizetett, lehetősége lesz rögtön értékelést adni a termékről. Ezek az értékelések más felhasználók számára is publikus lesz. Emellett minden terméknél lesz link a termelő profiljára, így az alapján is tudnak dönteni a felhasználók, hogy számunkra melyik termék lesz a legmegfelelőbb.  
  
Más piaci versenytársaknál nem találtunk ilyen funkciót, így úgy döntöttünk az alkalmazásunknak lesz egy esszenciális funkciója, amely megkülönböztet minket a versenytársaktól: a receptek. Felhasználók (termelők/fogyasztók egyaránt) tudnak recepteket publikálni, amikhez tudnak választani az oldalon választott termékeket. Így termelők össze tudnak fogni és közös termék halmazból összeállítani recepteket vagy fogyasztók saját ötleteket megosztani a termelők termékei használatára. Ezeket a recepteket szintén lehet értékelni és a rendelési listánkhoz hozzáadni a hozzávalókat.

## MVP Teljes

A kiválasztott US-k egy olyan terméket adnak ki, mely egy önállóan életképes ajánlat/alternatíva lehet a piacon. Önmagában már értéket ad a felhasználónak és kiadható, mint termék. A termék megkülönböztet minket a versenytársaktól.

## MVP Minimális

A meghatározott US listából nem tudnánk kivenni egyet sem, anélkül, hogy a fenti MVP tartalma ne sérülne. Így kijelenthetjük, hogy az MVP minimális.

## MVP Reális

Úgy látjuk a fent leírt funkciók, megvalósíthatóak reálisan a szemeszter végig. Sok kényelmi és nem esszenciális funkciót helyettesítettünk felhasználói manualitással részünkről, így jelentősen redukáltuk az MVP tartalmának méretét.