**Retrospective**

A lista elemeit közösen gyűjtöttük össze és a bekerült vázlatpontokkal minden csapattag egyetértett.

Az első listához minden csapattag 5, a másodikhoz 4 szavazatot kapott, ezeket osztotta el aszerint, hogy neki személy szerint melyik a legfontosabb. Az itt megadott fontossági sorrendek az egyes pontokra leadott összes szavazatok száma alapján kerültek meghatározásra.

Mi volt jó a csapatmunka során?

1. Mindig időben kezdtünk el dolgozni a feladatokon, a soft deadlinera mindig készen volt a csapat. Így mindig volt javítási lehetőségünk, illetve plusz időnk is a feladatok befejezésére, ami stresszmentesebbé tette a közös munkát.  
   (8 szavazat)
2. A mentoring meetingeken (a várható, vagy előre jelzett kieséseken kívül) mindig minden csapattag aktívan részt vett, sikerült ezt az időt hatákonyan, produktívan kihasználni, hogy egymást updateljük és megtervezzük a következő heti feladatainkat.  
   (6 szavazat)
3. A teljes projektet milestoneokba rendeztük és az azokhoz tartozó issue-kat megcsináltuk, sorrendet állítottunk fel és felosztottuk egymás között már a legelején. Mindenkinek egyértelmű volt, hogy kinek mikor mi lesz a feladata, ami lehetőséget adott az előretervezésre, illetve tudtuk hogy mivel kapcsolatban kit kell először keresni.  
   (5 szavazat)
4. A projekt elején sikerült skillek és tapasztalat szempontjából egy vegyes csapatot összeszervezni, így minden feladatra volt valaki, aki szívesen és magabiztosan elvállalta annak koordinálását.  
   (4 szavazat)
5. A csapattagok által ismert technológiák metszete a tevezési és megvalósítási fázist is könnyebbé tette.  
   (2 szavazat)

Mi volt rossz a csapatmunka során? Milyen változtatások kellenének, mit és hogyan kellene másképp csinálni?

1. Státuszolások: nem nagyon tudtuk, hogy ki hogy áll mivel (elkezdett-e egy feladatot, mennyi van belőle hátra, mikorra tervezi befejezni). → Megoldási javaslat: a GitHub issuek-ra egyedi státuszok létrehozása és használata, hogy ezek az infók bármikor elérhetők legyenek mindenkinek.  
   (7 szavazat)
2. Előfordult, hogy egy adott feladatrész még nem volt kész, ami miatt másokkal sem lehetett haladni még. Amikor ez határidőhöz közel volt, kapkodás volt, nem volt ideje mindenkinek átnézni a végső pdf-et és visszajelezni a leadás előtt. → Megoldási javaslat: Az olyan feladatokra, amikre más is épül, olyan külön “belső” határidők megadása, amivel még biztos lesz elég idő az ettől függőeket is kényelmesen befejezni és a végső dokumentumot átnézni.  
   (6 szavazat)
3. A mentor meetingeket kívül nehéz volt mindenkit összeszervezni (mindenki dolgozik is), nehéz volt a teljes csapattal egyszerre beszélni. → Változtatás: egy másik rendszeres meeting hasznos lett volna erre a célra, a mentor meetinghez képest pár nappal eltolva.  
   (4 szavazat)
4. A project során nem volt egy erre létrehozott, aktívan használt workspace (Discord volt, de az első pár hét után nem használtuk egyáltalán). → Megoldás: Discord felélesztése, vagy valami kényelmesebb alternatíva (pl. Slack) keresése.  
   (3 szavazat)